**STAÐALSAMNINGUR KSÍ**

Leikmannssamningur

Sambandssamningur

(merkið við þar sem við á)

Félagið Nafn félags, kt. Kennitala félags hér eftir nefnt félag, og Nafn leikmanns, leikmaður félagsins kt. Kennitala leikmanns hér eftir nefndur leikmaður, gera með sér eftirfarandi samning, samanber reglugerð KSÍ um félagaskipti, samninga og stöðu leikmanna og félaga. Samningur þessi gildir frá Upphafstími samnings til Lokadagsetning samnings. Athugið að leikmannssamningur getur aldrei náð yfir skemmra tímabil en eitt keppnistímabil og að allir samningar verða að renna út á tímabilinu 16. október – 31. desember.

**1. Skyldur leikmanns**

a. Leikmaður skuldbindur sig til að æfa og leika knattspyrnu með félagi sínu á samningstímanum samkvæmt ákvörðunum stjórnar þess, og taka þátt í sameiginlegum verkefnum leikmanna félagsins í samráði við stjórn þess. Öll forföll skal leikmaður tilkynna stjórn félagsins eða fulltrúa hennar (þjálfara).

b. Leikmaður skal fylgja í einu og öllu þeim reglum, sem settar eru um undirbúning leikja, og nota þann útbúnað sem félagið fer fram á að verði notaður.

c. Leikmaður skal gæta þess að öll framkoma hans og talsmáti séu félaginu og knattspyrnuhreyfingunni sæmandi og til framdráttar jákvæðri ímynd félagsins og íþróttarinnar.

d. Leikmanni er óheimilt að taka þátt í eða stunda veðmál, beint eða óbeint, sem tengjast knattspyrnuleik samningsfélags og/eða knattspyrnuleik aðildarfélags KSÍ. Verði leikmaður uppvís af broti á framangreindu og/eða á ákvæðum 4.3. og 4.4. í reglugerð KSÍ um knattspyrnumót, getur það varðað fyrirvaralausri uppsögn á samningi þessum. Verði leikmaður uppvís að hagræðingu úrslita, eða þátttöku í hagræðingu úrslita knattspyrnuleiks samningsfélags og/eða knattspyrnuleiks aðildarfélags KSÍ getur það varðar fyrirvaralausri uppsögn á samningi þessum.

e. Leikmaður skal í einu og öllu fylgja þeim reglum sem gilda varðandi lyfjamisnotkun og bannaðar aðferðir í íþróttum hér er m.a. átt við boðun í  lyfjapróf, bannlista alþjóða lyfjaeftirlitsins (WADA)  og undanþágur frá honum. Leikmanni ber að kynna sér þær reglur er gilda innan íþróttahreyfingarinnar varðandi lyfjanotkun íþróttamanna. Leikmaður skal gæta varúðar við töku fæðubótarefna.

f. Leikmanni er óheimilt að gera sjálfstæðan auglýsingasamning án samráðs við stjórn félagsins.

g. Leikmanni er óheimilt að æfa, keppa, þjálfa eða sýna knattspyrnu á vegum annars aðila en félagsins á samningstímanum án leyfis stjórnar þess. Þó skal honum ævinlega heimil þátttaka í verkefnum á vegum KSÍ, sbr. reglugerð KSÍ um þátttöku leikmanna í landsliðsverkefnum. Leikmanni er ekki heimilt að æfa eða taka þátt í öðrum íþróttagreinum en knattspyrnu án sérstaks leyfis stjórnar félagsins, sem setur viðeigandi skilyrði.

h. Leikmaður getur ekki gert frekari kröfur um greiðslur en fram koma í samningi þessum. Fyrir sambandssamning geta greiðslur náð yfir beinan útlagðan ferða-, fæðis- og dvalarkostnað vegna leikja, kostnað við útbúnað, tryggingar, æfingar og keppni og umbun tengda árangri, þó þannig að heildarupphæð á greiðslum vegna og til leikmanns má ekki vera hærri en 300.000 kr.

i. Á samningstímanum má leikmaður ekki, án leyfis stjórnar félagsins, ganga til samninga eða hafa samband við félag, sjálfur eða einhver fyrir hans hönd, við önnur íslensk eða erlend félög eða umboðsmann þeirra. Viðræður við íslensk félög geta þó farið fram eftir að sex mánuðir eru til loka samningstíma, en það skal tilkynnt stjórn félagsins skriflega og með sannanlegum hætti áður en þær viðræður hefjast. Ef leikmaður hyggst gera samning við erlent félag skulu samningsviðræður fara fram í samráði við stjórn félagsins.

**2. Skyldur félags**

a. Félagið skal leitast við að sjá leikmönnum fyrir sem bestri aðstöðu til æfinga og keppni þeim að kostnaðarlausu.

b. Félagið skal gæta þess að þjálfarar þess stundi starf sitt á þann hátt að það skili leikmönnum og félaginu sem mestum árangri.

c. Félagið skal vísa leikmanni, sem verður fyrir meiðslum við æfingar eða keppni á þess vegum eða KSÍ, til hæfs læknis eða sjúkraþjálfara. Félagið skal greiða þann kostnað, sem leikmaður þyrfti að bera vegna meðferðarinnar og ekki greiðist af almannatryggingum eða tryggingafélögum, ef leikmaður fylgir leiðsögn félagsins um lækni og sjúkraþjálfara, enda sé slík meðferð bein afleiðing meiðsla við æfingar eða keppni á vegum félagsins eða KSÍ. Samningsfélag skal sjá til þess að á leikjum meistaraflokks sé til taks læknir, hjúkrunarfræðingur eða sjúkraþjálfari.

d. Félagið skal sjá um að leikmaður fái leikmannapassa, sem gildir á alla leiki í viðkomandi deild.

e. Samningsfélag skal útvega leikmanni nauðsynlegan útbúnað til æfinga og keppni. Sambandsfélag skal útvega leikmanni helsta útbúnað til æfinga og keppni.

f. Félagið skal ganga frá tryggingu fyrir leikmanninn, sem nær yfir slys og meiðsli við æfingar, keppni, ferðir og starf í tengslum við félagið og KSÍ, sem tryggir leikmanninum slysadagpeninga, örorkubætur og e.t.v. dánarbætur samkvæmt eftirfarandi: (fram verða að koma helstu ákvæði og númer tryggingaskírteinis)

Númer tryggingarskírteinis

|  |
| --- |
| Helstu ákvæði tryggingarskilmála: |

g. Í einstökum tilvikum er stjórn félagsins hvött til að gera undantekningu frá reglum hvað varðar greiðslur vegna félagaskipta samningsbundinna leikmanna. Þetta á einkum við þegar mjög persónulegar aðstæður valda félagaskiptum, t.d. ef leikmaður fer erlendis til náms, eða við flutninga vegna breyttra persónulegra haga. Slíkar undantekningar eru þó í öllum tilvikum háðar mati stjórnar félagsins, sem er heimilt að setja viðeigandi skilyrði.

h. Leikmaður skal fá afrit af samningi þessum að lokinni undirskrift.

**3. Almenn ákvæði**

a. Leikmannssamning er heimilt að gera til allt að fimm keppnistímabila í efstu deild karla, en þriggja keppnistímabila í efstu deild kvenna, 1. deild karla, 1. deild kvenna og 2. deild karla. Þó er aldrei heimilt að gera lengri samning en til þriggja keppnistímabila við leikmenn sem eru yngri en 18 ára. Sambandssamning er ekki heimilt að gera til lengri tíma en tveggja keppnistímabila.

b. Óheimilt er að setja inn í samninginn eða viðauka við hann ákvæði sem takmarka rétt félags við félagaskipti. Leikmanni er heimilt að semja sérstaklega um hlutdeild í félagaskiptagjaldi við félagaskipti milli landa. Samkvæmt samningi þessum skal hlutur leikmanns vera Prósentustig % (mest 10%).

c. Báðir aðilar gangast undir að virða lög og reglugerðir KSÍ í hvívetna.  Ef ágreiningsefni koma upp um túlkun eða gildi samningsins skal reyna að leysa ágreininginn innan félagsins.  Ef slíkt dugar ekki skal samninga- og félagaskiptanefnd leysa úr ágreiningi aðila.  Kröfur skulu vera skýrar og lagðar fram skriflega.  Nefndin tekur afstöðu til ágreiningsefnisins með úrskurði eftir að hafa gefið aðilum kost á að gera kröfur, færa fram sönnunargögn, kynna sér gögn málsins og tjá sig um sakarefni.  Gæta skal jafnræðisreglu.  Niðurstaða samninga- og félagaskiptanefndar um ágreiningsefnið er endanleg og bindandi fyrir báða deiluaðila og verður ekki áfrýjað eða skotið til aga- og úrskurðarnefndar KSÍ, áfrýjunardómstóls KSÍ eða annarra dómstóla innan íþróttahreyfingarinnar. Jafnframt skuldbinda aðilar sig til að skjóta ágreiningi, sem nefndin hefur úrskurðað í, ekki til almennra dómstóla. Hvor aðili fyrir sig getur þó farið fram á að ágreiningurinn verði lagður í gerð, sbr. lög nr. 53 frá 1989 um samningsbundna gerðardóma, og skal krafa um slíkt lögð fram skriflega áður en nefndin tekur málið til efnislegrar meðferðar. Skal hvor aðili þá skipa einn mann í gerðardóm og skal Héraðsdómur Reykjavíkur skipa oddamann.

d. Báðir aðilar skuldbinda sig til þess að vinna gegn kynþáttamisrétti og hvers konar annarri mismunun innan knattspyrnuhreyfingarinnar.

e. Ef annar hvor samningsaðili verður uppvís að því að brjóta ákvæði samnings þessa í mikilvægum atriðum, getur hinn aðilinn rift honum.

f. Ef samningsfélag fellur niður í 3. deild karla eða 2. deild kvenna skulu allir leikmannssamningar skilyrðislaust renna út í lok keppnistímabils án nokkurrar ábyrgðar fyrir hvorn aðila.

g. Aðilar geta hvenær sem er orðið sammála um að leysa hvorn annan frá samningi þessum, þó skal líða a.m.k. 1 mánuður frá undirskrift samnings áður en slíkt tekur gildi. Upplýsingar um þetta skulu strax sendar skrifstofu KSÍ.

h. Varðandi önnur atriði er vísað í reglugerð KSÍ um félagaskipti, samninga og stöðu leikmanna og félaga. Eru ákvæði þeirrar reglugerðar skuldbindandi fyrir aðili samnings þessa og staðfesta aðilar það með undirskrift sinni.

i. Breyti aðilar samningi þessum skulu slíkar breytingar tilkynntar með sama hætti og varðandi samning þennan og innan sömu tímamarka og um hann gilda.

4. Annað (laun, hlunnindi, sektarákvæði o.fl.)

|  |
| --- |
| Launakjör, greiðslufyrirkomulag og gjaldmiðill (fram verður að koma í hvaða gjaldmiðli greitt er, greiðsludagar launa (upphaf/lok mánaðar t.d.) og með hvaða hætti er greitt (peningar, millifærsla o.s.frv.))  Hlunnindi  Viðurlög við brotum á samningi  Önnur ákvæði |

Undirritaðir staðfesta samning þennan með undirskrift sinni og votta jafnframt að þeir hafa kynnt sér innihald hans:

|  |  |  |
| --- | --- | --- |
| Staður og dagsetning |  | Staður og dagsetning |
| Staður Dagsetning |  | Staður Dagsetning |
|  |  |  |
| Undirskrift leikmanns |  | Undirskrift f.h.félags og kennitala |
| Kennitala leikmanns og ríkisfang |  | Kennitala félags |
| Kennitala leikmanns og ríkisfang |  | Kennitala félags |
|  |  |  |
| Undirskrift forráðamanns |  |  |
| Kennitala forráðamanns |  | Heimilisfang leikmanns |
| Kennitala forráðamanns |  | Heimilisfang leikmanns |
|  |  |  |
| Umboðsmaður leikmanns tók þátt í samningsgerð: Já Nei |  |  |
|  |  |  |
| Ef já: |  |  |
|  |  |  |
| Undirskrift umboðsmanns |  |  |
| Kennitala umboðsmanns |  | Heimilisfang umboðsmanns |
| Kennitala umboðsmanns |  | Heimilisfang umboðsmanns |
|  |  |  |
|  |  |  |

Minnt er á að samningurinn skal skráður hjá skrifstofu KSÍ innan mánaðar frá undirritun og eru fylgigögn með samningi þessum ekki heimil heldur skal hann innihalda öll samningsákvæði aðila. Samningur skal gerður í tveimur eintökum þar sem félagið heldur einu eintaki og leikmaður einu eintaki en afriti skilað til skrifstofu KSÍ. Áður en samningur er skráður skal félagið sýna fram á að það hafi staðið í skilum vegna þeirra krafna sem mynduðust við undirritun samnings, ella verður skráningu samnings hafnað. Félag, sem lætur ekki skrá samning innan tilsettra tímamarka, missir allan kröfurétt sem samningurinn veitir, en leikmaðurinn heldur sínum kröfurétti.